ประกาศอธิบดีกรมบังคับคดี

เรื่อง หลักเกณฑ์ และวิธีการคัดเลือกผู้ไกล่เกลี่ย

----------------------------------

          โดยที่กรมบังคับคดีได้จัดตั้งศูนย์ไกล่เกลี่ยข้อพิพาททั่วประเทศเพื่อเป็นทางเลือกในการ ระงับข้อพิพาทให้แก่ประชาชนและจะดําเนินการคัดเลือกบุคคลเพื่อแต่งตั้งเป็นผู้ไกล่เกลี่ย จึงสมควร วางหลักเกณฑ์และวิธีการคัดเลือกผู้ไกล่เกลี่ยให้เหมาะสม เพื่อให้กระบวนการคัดเลือกเป็นระบบ และเป็นไป ด้วยความเรียบร้อย อาศัยอํานาจตามความในข้อ 7 แห่งระเบียบกรมบังคับคดีว่าด้วยการไกล่เกลี่ยข้อพิพาท พ.ศ. 2558 อธิบดีกรมบังคับคดีจึงออกประกาศหลักเกณฑ์ และวิธีการคัดเลือกผู้ไกล่เกลี่ย ดังต่อไปนี้


ข้อ ๑ ในประกาศนี้

          “ศูนย์ไกล่เกลี่ยข้อพิพาท” หมายความว่า ศูนย์ไกล่เกลี่ยข้อพิพาท กรมบังคับคดี และ ศูนย์ไกล่เกลี่ยข้อพิพาทประจําหน่วยงานในสังกัดกรมบังคับคดี

          “ผู้ไกล่เกลี่ย” หมายความว่า บุคคลซึ่งกรมบังคับคดีมีคําสั่งแต่งตั้งให้ทําหน้าที่ในการ ไกล่เกลี่ยข้อพิพาท โดยไม่ตัดสินชี้ขาดข้อพิพาท

          “คณะกรรมการคัดเลือกผู้ไกล่เกลี่ย” หมายความว่า คณะบุคคลที่ทําหน้าที่ดําเนินกระบวนการ คัดเลือกผู้ไกล่เกลี่ย


หมวด ๑ การรับสมัคร

---------------------------------------


ข้อ ๒ คุณสมบัติของบุคคลที่ได้รับการแต่งตั้งเป็นผู้ไกล่เกลี่ย ให้เป็นไปตามระเบียบที่ กรมบังคับคดีกําหนด


ข้อ ๓ ผู้ประสงค์สมัครเป็นผู้ไกล่เกลี่ย ให้ยื่นใบสมัครตามแบบพิมพ์ บัญชีหมายเลข 1 ท้ายประกาศนี้ พร้อมแนบเอกสารหลักฐาน ดังต่อไปนี้

          (1) รูปถ่ายสี หน้าตรง ไม่สวมหมวกหรือแว่นตาดํา ขนาด 1 นิ้ว 2 รูป 

          (2) สําเนาบัตรประชาชน หรือสําเนาทะเบียนบ้าน 

          (3) สําเนาปริญญาบัตรหรือหลักฐานแสดงวุฒิการศึกษา

          (4) สําเนาหลักฐานรับรองการผ่านการฝึกอบรมไกล่เกลี่ย หรือหลักฐานแสดงประสบการณ์ ในการไกล่เกลี่ย

          กรณีสมัครเป็นผู้ไกล่เกลี่ยในส่วนกลาง ให้ยื่นต่อศูนย์ไกล่เกลี่ยข้อพิพาท กรมบังคับคดี หากสมัครเป็นผู้ไกล่เกลี่ยในส่วนภูมิภาค ให้ยื่นต่อสํานักงานบังคับคดีจังหวัด หรือสํานักงานบังคับคดีสาขา หรือสํานักงานบังคับคดีส่วนย่อย ที่รับสมัคร


หมวด ๒ การคัดเลือกผู้ไกล่เกลี่ย

------------------------------


ข้อ ๔ เมื่อมีผู้สมัครเป็นผู้ไกล่เกลี่ย ให้หน่วยงานที่รับสมัครตั้งคณะกรรมการคัดเลือก ผู้ไกล่เกลี่ย ประกอบด้วยบุคคลดังต่อไปนี้

          ส่วนกลาง

          (1) รองอธิบดีกรมบังคับคดีที่ได้รับมอบหมาย จํานวน 1 คน เป็นประธานคณะกรรมการ 

          (2) คณะกรรมการบริหารงานศูนย์ไกล่เกลี่ยข้อพิพาท จํานวน 1 คน เป็นคณะกรรมการ

          (3) ผู้ทรงคุณวุฒิด้านการไกล่เกลี่ยข้อพิพาท จํานวน 1 คน เป็นกรรมการ 

          (4) หัวหน้าหน่วยงานราชการในสังกัดกระทรวงยุติธรรม หรือหัวหน้าหน่วยงานราชการอื่น

          จํานวน 1 คน เป็นกรรมการ 

          (5) เจ้าหน้าที่ประจําศูนย์ไกล่เกลี่ยข้อพิพาท หรือ เจ้าหน้าที่ธุรการ หรือนิติกรที่ได้รับ

          มอบหมาย จําวน 1 คน เป็นกรรมการและเลขานุการ


ข้อ ๕ ให้คณะกรรมการคัดเลือกผู้ไกล่เกลี่ย ดําเนินการคัดเลือกโดยพิจารณาคุณสมบัติ จากใบสมัคร และใช้วิธีการสัมภาษณ์ และกรรมการแต่ละคนให้คะแนนตามแบบพิมพ์บัญชีหมายเลข 2 ท้ายประกาศนี้ ผู้ผ่านการคัดเลือกต้องได้คะแนนสัมภาษณ์ไม่ต่ํากว่าร้อยละ 50

          ในการคัดเลือก ต้องมีคณะกรรมการไม่น้อยกว่ากึ่งหนึ่งของจํานวนกรรมการทั้งหมด


ข้อ ๖ กรณีเห็นสมควรแต่งตั้งเป็นผู้ไกล่เกลี่ย ให้คณะกรรมการคัดเลือกผู้ไกล่เกลี่ยดําเนินการ ดังนี้

          ส่วนกลาง จัดทํารายงานเสนอความเห็นต่ออธิบดีกรมบังคับคดีเพื่อพิจารณา

          ส่วนภูมิภาค จัดทํารายงานเสนอความเห็นพร้อมส่งสําเนาหลักฐานการรับสมัครไปยัง ศูนย์ไกล่เกลี่ยข้อพิพาท กรมบังคับคดี เพื่อเสนออธิบดีกรมบังคับคดีพิจารณา

          คําสั่งอธิบดีกรมบังคับคดีถือเป็นที่สุด


ผู้มีอํานาจลงนาม -                                                                                        ประกาศ ณ วันที่ 10 กรกฎาคม พ.ศ. 2558

 

                                                                                               (ลงชื่อ) รื่นวดี สุวรรณมงคล

                                                                                             (นางสาวรื่นวดี สุวรรณมงคล)

                                                                                                    อธิบดีกรมบังคับคดี